b'\n_START_ARTICLE_\nJaime Camil\n_START_SECTION_\nBiografija\n_START_PARAGRAPH_\nJaime Camil yra egiptie\xc4\x8di\xc5\xb3 kilm\xc4\x97s verslininko Jaime Camil Garza ir vienos \xc5\xbeymios brazil\xc5\xb3 daininink\xc4\x97s s\xc5\xabnus. Savo karjer\xc4\x85 prad\xc4\x97jo kaip radijo komentatorius stotyje Radioactivo 98.5. 1995 m. debiutavo kaip ved\xc4\x97jas televizijos laidoje El show de Jaime Camil. Jaime v\xc4\x97liau dirbo ved\xc4\x97ju laidoje Qu\xc3\xa9 nochecita con Jaime Camil TV Azteca kanalu (1996) ir Operaci\xc3\xb3n Triunfo Televisa kanalu (2002)._NEWLINE_1999-aisiais Jaime i\xc5\xa1leido pirm\xc4\x85j\xc4\xaf savo solin\xc4\xaf album\xc4\x85 Para Estar Contigo, kuris jam suteik\xc4\x97 galimyb\xc4\x99 koncertuoti did\xc5\xbeiausiuose Meksikos miestuose, Piet\xc5\xb3 Amerikoje ir Jungtin\xc4\x97se Valstijose. Po dalyvavimo Tributo a las V\xc3\xadctimas del 9/11 (2001), Jaime i\xc5\xa1leido savo antr\xc4\x85j\xc4\xaf album\xc4\x85 Una Vez M\xc3\xa1s._NEWLINE_Jaime Camil debiutavo filme Delfines 1997-aisiais. V\xc4\x97liau nusprend\xc4\x97 prisijungti prie telenoveli\xc5\xb3 industrijos, kur 2000-aisiais debiutavo seriale Mi destino eres t\xc3\xba. Film\xc5\xb3 k\xc5\xabr\xc4\x97jai jo kaip aktoriaus talent\xc4\x85 pasteb\xc4\x97jo tik 2003-iaisiais. Tada jis suvaidino net 3 fimuose: Pu\xc3\xb1os rosas (2003), Zapata (2004) ir 7 d\xc3\xadas (2005). 2004-aisiais suvaidino \'Cezario Linareso\' vaidmen\xc4\xaf telenovel\xc4\x97je Mujer de Madera. Spektaklio Los reyes del mambo premjera buvo pristatyta Brodv\xc4\x97juje 2005 m. U\xc5\xbe \'Tony\' interpretacij\xc4\x85 2005-aisiais Jaime buvo apdovanotas Diosa de Plata kaip geriausias aktorius. Jis taip pat buvo 2006 m. Trumpametra\xc5\xbei\xc5\xb3 meksikie\xc4\x8di\xc5\xb3 film\xc5\xb3 festivalio prodiuseris ir atstovas._NEWLINE_Vaidmuo, kuris peln\xc4\x97 Jaime Camil tarptautin\xc4\x99 \xc5\xa1lov\xc4\x99, buvo romantin\xc4\x97je meksikie\xc4\x8di\xc5\xb3 komedijoje La fea m\xc3\xa1s bella (2006-2007). \'Don Fernando Mendiolos\' vaidmuo laim\xc4\x97jo jam geriausio aktoriaus nominacij\xc4\x85 Premios TVyNovelas apdovanojimuose. 2007 m. gegu\xc5\xbe\xc4\x99 Jaime \xc4\x97m\xc4\x97 filmuotis filme A prop\xc3\xb3sito de Alexa, kurio scenos vyko Ensenada, Baja California ir Pary\xc5\xbeiuje. Jaime taip pat ispani\xc5\xa1kai dubliavo \'Barry\' bals\xc4\x85 animaciniame filme Bee Movie._NEWLINE_2008-2009 m. Jaime atliko pagrindin\xc4\xaf vaidmen\xc4\xaf seriale Las Tontas No Van al Cielo greta Jacqueline Bracamontes. Telenovel\xc4\x97 buvo ypa\xc4\x8d s\xc4\x97kminga Meksikoje, kur rodyta kanalu El Canal de las Estrellas, ir JAV, kur transliuota televizijoje Univison._NEWLINE_Jaime Camil pasirod\xc4\x97 ant pirmojo jubiliejinio \xc5\xbeurnalo Open vir\xc5\xa1elio. *aime buvo i\xc5\xa1rinktas "Seksualiausiu 2007-\xc5\xb3j\xc5\xb3 met\xc5\xb3 vyru" \xc5\xbeurlnale People en Espanol 2007 m. lapkrit\xc4\xaf.'